## 18. Nyilatkozat a tervezett tevékenység várható országhatáron átterjedő hatásairól

A vizsgált tervezetnek nem lesznek országhatáron átterjedő kedvezőtlen hatásai és nem tesz eleget a T.t. 24/2006 sz. környezeti hatásvizsgálatról valamint némely törvény módosításáról és kiegészítéséről szóló törvény és későbbi módosításai 40.§ feltételeinek, valamint e törvény 13. sz. és 8. sz. mellékletében szereplő kritériumoknak.

Ez azt jelenti, hogy nincs szó stratégiai dokumentumról, sem a 8. sz. mellékletben szereplő bármely tevékenységről, amelynek a Magyarországgal közös országhatáron átterjedő jelentős környezeti hatásai lennének.

Ennek ellenére Magyarország Földművelésügyi Minisztériuma Környezetvédelmi Osztályának KtnF /80-Z2V 2017 sz. 2017. október 6-án kelt levelével a Tervezettel kapcsolatos észrevételek kerültek benyújtásra az Országhatáron átterjedő környezeti hatások vizsgálatáról szóló egyezményre (Espoo-i egyezmény) való hivatkozással.

A magyar fél aggályait nyilvánvalóan a tervezett tevékenység félreértése okozta, amelyet a magyar fél hulladékégető műnek értelmezett (lásd a benyújtott észrevétel 7. sz. és 8. sz. pontjában szereplő hozzászólásokat).

A tanulmány benyújtója már magában a Tervezetben és azt követően jelen Hatástanulmányban is határozottan és egyértelműen bizonyítja, hogy a tervezett tevékenység során nem történik semmilyen hulladékégetés. Az egyetlen dolog, amit a tervezett tevékenység során elégetnek, a hálózatba juttatott klasszikus földgáz, amely a folyamathő termelésére szolgál.

A tervezet benyújtója a beérkezett észrevételeket elfogadta, és ebben a tanulmányban részletesen kiértékelte azokat.

Az országhatáron átterjedő környezeti hatások vizsgálatáról szóló egyezmény (Espoo-i egyezmény) II. sz. mellékletének megfelelően a benyújtott Tervezet jelen Hatástanulmányban kiegészítésre került az említett melléklet szerinti információkkal és vizsgálatokkal, valamint a Magyarország részéről a KtnF /80-Z2V 2017 sz. levélben kért véleményekkel és vizsgálatokkal.

A Hatástanulmány A.II részében található a tervezett tevékenység és céljainak leírása. A benyújtott hatástanulmány keretén belül a környezet minden területére és elemére gyakorolt hatások vizsgálata során vizsgálatra került a tervezett tevékenység meg nem valósítása esetére vonatkozó változat is. Külön vizsgálatra került a tervezett megoldás és a tervezett tevékenység meg nem valósításának összehasonlítása a C.V. A tervezett tevékenység változatainak összehasonlítása és az optimális változat javaslata című részben.

A tervezett tevékenység által várhatóan érintett környezet leírása jelen Hatástanulmány C.I. és C.II. részében található.

A C.III. rész tartalmazza a tervezett tevékenység és változatai környezetre gyakorolt esetleges hatásainak részletes leírását és azok súlyosságának értékelését.

A C.IV. rész magába foglalja a súlyos környezeti hatás mérséklésére szolgáló intézkedések leírását, a C.VI. részben pedig egy monitoring és projekt utáni elemzés javaslat van.

A C.VII. rész megítéli az alkalmazott módszerek alkalmasságát a C.VIII. rész pedig elemzi az ismeretek hiányosságait és bizonytalanságait, amelyek felmerültek a hatástanulmány elkészítésekor.

A benyújtott hatástanulmány végén a C.X. részben található egy közérthető összefoglaló.

A tervezett tevékenység érintett területre gyakorolt hatásának – beleértve a magyar oldalon fekvő területet is – vizsgálata független szakértők segítségével is történt, külön tanulmányok formájában. Ily módon került kidolgozásra az egészségügyi kockázatértékelés, Diffúziós tanulmány és az Akusztikai tanulmány. Ennél a vizsgálatnál indokolt esetekben referenciapontok kerültek kijelölésre Magyarország területén is.

Az akusztikai tanulmány következtetései a következők:

„ Az elvégzett előrejelzés alapján megállapítjuk, hogy a „GREEN PARK ŠTÚROVO“ tervezet nem befolyásolja jelentősen a zajhelyzetet Magyarország területén, és nincs szükség semmilyen zajcsökkentő intézkedésekre.“

Ezek a tanulmányok a jelen hatástanulmány mellékletét képezik.

Különösen vizsgálták a magyar oldal leglátogatottabb területének tájképére gyakorolt hatásokat. Kidolgozásra került egy fotódokumentáció, amely igazolja, hogy a tervezett tevékenység nem zavarja meg a jelenlegi tájképet. A részletes vizsgálat, beleértve a fotódokumentációt is a Hatástanulmány C.III. rész A tájra – tájszerkezetre, tájhasználatra, tájképre gyakorolt hatások című 8 pontjában találhatók.

A magyar fél által írásban, a fent említett levélben benyújtott észrevételek konkrét kiértékelése a C.X. Közérthető összefoglaló című részben van összefoglalva – annak befejező részében.

***A tervezett tevékenység környezetre gyakorolt hatásainak kiértékelése alapján, a benyújtott hatástanulmány és a független szakemberek mellékelt szakmai tanulmányai szerinti információk alapján megállapítható, hogy a tervezett tevékenység megvalósításánál nem bizonyított és nem is valószínű a tevékenységnek bármilyen, a Magyarországgal közös országhatáron átterjedő jelentős kedvezőtlen hatása.***